open-index/open-wikipedia-markdown huggingface dataset:
El Caco

**El Caco** on norjalainen stoner rock -yhtye.

## Historia

Yhtyeen perustivat Lillestrømissä Oslon lähistöllä Øyvind Osa, Thomas Fredriksen ja Anders Gjesti vuonna 1998. Jo ennen sitä Anders Gjesti ja Øyvind Osa esiintyivät usean eri rumpalin ja yhtyenimen alla, kunnes Thomas Fredriksenin liityttyä joukkoon muotoutui El Caco. Ensialbumi *Viva* julkaistiin vuonna 2001 Black Balloon Records -levy-yhtiölle, kansainvälisen jakelun hoiti Music for Nations. Levy sai kehuja lähes kaikissa alan julkaisuissa. 

Toinen albumi ilmestyi pitkän Euroopan-kiertueen jälkeen, jonka aikana yhtye opittiin tuntemaan erinomaisena livebändinä. Kesällä 2002 El Caco sulkeutui studioon tuottajansa Daniel Bergstrandin (Meshuggah, In Flames) kanssa äänittämään toista pitkää albumiaan. Tuloksena oli vuonna 2003 julkaistu *Solid Rest*.

Pari seuraavaa vuotta kului kiertueella, kunnes yhtye aloitti 2004 loppupuolella kolmannen albuminsa *The Searchin* nauhoitukset. Aluksi oli tarkoitus tuottaa albumi itse, mutta he päätyivät kuitenkin palaamaan yhteistyöhön Daniel Bergstrandin kanssa. Lopputuloksena oli muun muassa vuoden 2005 "Norwegian Alarm Award for best metal album" ("Alarmprisen") ja Norwegian Grammy -ehdokkuus samassa kategoriassa.

Vuonna 2007 julkaistu neljäs albumi *From Dirt* jatkoi edeltäjiensä linjoilla, tuottajana toimi jälleen Daniel Bergstrand. Loppuvuodesta 2007 tuli ilmoitus yhtyeen rumpalin Thomas Fredriksenin erosta. Uusi rumpali Fredrik Wallumrød (Span, Dog Almighty) liittyi mukaan maaliskuussa 2008. Seuraava levy uudella kokoonpanolla, nimeltään *Heat*, julkaistiin 2009.

El Cacon managerina toimii entinen jalkapalloilija Dan Eggen. 

## Diskografia
### Albumit
* *Viva*, 2001
* *Solid Rest*, 2003
* *The Search*, 2005
* *From Dirt*, 2007
* *Heat*, 2009
* *Hatred, Love & Diagrams*, 2012
* *7*, 2016

### Singlet
* Cosmic (2001)
* A Nice Day (2003)
* Someone New (2005)
* I Feel For You (2008)
* Heat Heat (2009)
* Hatred (2012)
* Sickness (2015)
* Curious (2015)
* Ambivalent (2015)

## Aiheesta muualla
*El Cacon viralliset verkkosivut
*
James Purefoy

**James Brian Mark Purefoy** (s. 3. kesäkuuta 1964) on brittiläinen näyttelijä. Hän syntyi Somersetin Tauntonissa, opiskeli Central School of Speech and Dramassa ja liittyi vuonna 1988 Royal Shakespeare Companyyn.

Purefoy on myöhemmällä urallaan saavuttanut mainetta myös esiintymisillään televisiosarjoissa ja elokuvissa. Hänellä oli Marcus Antoniuksen rooli televisiosarjassa *[[Rooma (televisiosarja)|Rooma]]*, ja hänet nähtiin Brian Helgelandin *[[Ritarin tarina|Ritarin tarinassa]]* (2001). Purefoy oli pääosassa vuonna 2009 valmistuneessa elokuvassa *[[Solomon Kane]]*.

Purefoylla on vuonna 1997 syntynyt poika.

## Lähteet

## Aiheesta muualla
*
Teinimutanttininjakilpikonnat III

**Teinimutanttininjakilpikonnat III** () on kolmas *[[Teini-ikäiset mutanttininjakilpikonnat]]* -elokuva. Elokuva sai ensi-iltansa Yhdysvalloissa 17. maaliskuuta 1993. Suomessa elokuva sai ensi-iltansa 23. heinäkuuta 1993. Elokuvan on ohjannut ja käsikirjoittanut Stuart Gillard.

## Tarina
### Hahmot
#### Turtlet
***[[Leonardo (sarjakuvahahmo)|Leonardo]]** on Turtlesien vanhin ja johtaja, joka käyttää aseenaan kahta katana-miekkaa. Hänen naamionvärinsä on sininen.
***[[Raphael (sarjakuvahahmo)|Rafaello]]** on Turtleista aggressiivisin ja kärsimätön, joka puhuu Brooklynin murteella. Hän käyttää aseenaan kahta saita. Raphaelin naamionväri on punainen.
***[[Michelangelo (sarjakuvahahmo)|Michelangelo]]** on Turtles nelikon nuorin ja huolettomin ja hauskan pidosta pitävä ninja, joka käyttää aseenaan kahta Nunchakua. Hänen naamionvärinsä on oranssi.
***[[Donatello (sarjakuvahahmo)|Donatello]]** on Turtles nelikosta älykkäin teknologian parissa. Hän käyttää aseenaan Bō-sauvaa. Donatellon naamionväri on violetti.

#### Viholliset
***Walker** on lipevä englantilainen kapteeni, joka käy asekauppaa lordi Norinagan kanssa. Myös hän on kiinnostunut valtikasta.
***Lordi Norinaga** on kapinallisia vastaan sotiva daimio.

#### Muut
***[[Tikku]]** on Turtlesien isähahmo ja sensei, joka opettaa kilpikonnanelikolle ninjutsua.
***[[April O'Neil]]** on televisiotoimittaja Channel 3:lla, joka uutisoi New Yorkin katujen tapahtumia.
***[[Casey Jones (sarjakuvahahmo)|Casey Jones]]** on omankäden oikeuden harjoittaja, joka käyttää valkoista 1970-luvun jääkiekkomaskia. Hän käyttää aseinaan jääkiekko-, golf-, baseball- ja krikettimailoja.
***Whit** on aivan Caseyn näköinen englantilainen mies, joka esiintyy kapinallisena mutta paljastuu Walkerin vakoojaksi.
***Mitsu** on lordi Norinagaa vastaan taistelevien kapinallisten johtaja.
***Kenshin** on lordi Norinagan poika ja Mitsun rakastettu. Hän tulee Aprilin tilalle nykyaikaan valtikan avulla. 

### Juoni
Elokuva sijoittuu pääasiassa 1600-luvulle, jolloin April O’Neil löytää muinaisen valtikan, joka lähettää hänet feodaaliseen Japaniin. Samalla Aprilin tilalle nykyhetkeen saapuu mies feodaalisesta Japanista oma valtikka mukanaan. Turtlesit ottavat valtikan haltuunsa ja matkaavat ajassa taaksepäin pelastaakseen Aprilin. Saapuessaan Japaniin he huomaavat paikallisten kyläläisten ymmärtävän englantia vahvan kaupankäynnin ansiosta Englannin kanssa. Pian he kuitenkin joutuvat taistelemaan Japanin lordi Norinagaa ja Englannin Walkeria vastaan lopettaakseen heidän sotansa.

## Näyttelijät

### Ääninäyttelijät

## Arvioita
*[[Video-opas|Video-oppaassa]]* vuodelta 1994 Bello Romano sanoo elokuvan olevan edeltäjiään seikkailullisempi ja tietoisemmin camp, mutta konnasankareiden perusidea alkaa hänestä olla loppuun kaluttu. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet
Blyth (Northumberland)

**Blyth** on kaupunki Northumberlandin kreivikunnassa, Englannissa. Kaupunki sijaitsee meren rannalla, Blyth-joen eteläpuolella. Newcastle upon Tyne sijaitsee 21 kilometrin päässä Blythistä luoteeseen. Asukkaita Blythissä oli vuonna 2001 35&nbsp;818. 

Kaupungin satama on peräisin 1100-luvulta, mutta itse kaupunki on alkanut kehittyä vasta 1700-luvulla. Esimerkiksi kivihiilikaivokset, laivanrakennus, kalastus ja rautatie ovat vaurastuttaneet aluetta. Nykyisin Blythin satamaan tuodaan Skandinaviasta puuta ja sellua Englannin ja Skotlannin sanomalehtipaperiteollisuutta varten.

## Väestö

Blyth on Northumberlandin suurin kaupunki. Vuoden 2001 väestönlaskennan perusteella sen väkiluku oli 35&nbsp;818. Kaupungissa oli tuolloin 15&nbsp;358 kotitaloutta. Sataa naista kohti Blythissä oli 94,95 miestä. Blythissä oli 0–4-vuotiaita 5,97 %, 5–15-vuotiaita 14,58 %, 16–19-vuotiaita 5,16 %, 20–44-vuotiaita 33,05 %, 45–64-vuotiaita 25,8 % ja 65-vuotiaita ja sitä vanhempia oli 15,44 %. Väestön keski-ikä oli 38,64 vuotta. Kaupungin väestöstä 98,99 % oli valkoisia, 0,5 % aasialaisia, 0,26 % sekarotuisia, 0,13 % kiinalaisia ja 0,04 % mustia. Muihin ryhmiin kuuluivat loput 0,08 %. Blythin asukkaista 98,52 % on syntynyt Britanniassa, 0,12 % Irlannissa, 0,54 % muissa Euroopan maissa, 0,13 % Afrikassa, 0,48 % Aasiassa, 0,12 % Amerikassa ja 0,09 % Oseaniassa. Blythin asukkaista 79,19 % on kristittyjä, 0,3 % muslimeja, 0,17 % sikhejä, 0,07 % buddhalaisia, 0,03 % hindulaisia ja 0,03 % juutalaisia. Muiden uskontojen kannattajia on 0,22 %, uskonnottomia 13 % ja 6,97 % ei ilmoittanut mitään uskontoa.

## Lähteet

## Aiheesta muualla

*Blyth Town Centre Management 
*Kuvia Blythista
Hodeida

**Hodeida** (, *Al Hudaydah*, myös *Hodeidah*, *Hudaida*) on kaupunki Hodeidan maakunnassa Jemenissä. Asukkaita kaupungissa on 402&nbsp;560 (2004).

## Maantiede
Kaupunki sijaitsee Punaisenmeren rannalla Tihamahin rannikkotasangolla. Hodeida on kaupungin mukaan nimetyn Hodeidan maakunnan keskus.

## Historia

Hodeida on mahdollisesti sama paikka, kuin jo Ibn Battutan mainitsema *Marsa al-hadith*. Voi myös olla, että nimi ei viitannut varsinaisesti kaupunkiin vaan koko sen rannikkoalueeseen yleensä. Ensimmäinen maininta Hodeidasta on joko vuodelta 1454 tai 1455 islamilaisessa historiikissa. Osmanit valtasivat 1520-luvulla Yemeni Tihamahin alueen, jolla Hodeidakin sijaitsi. Alueen tärkein satama oli kuitenkin pitkään Mokkan kaupunki. Hodehidan merkitys satamana alkoi kasvaa vasta 1800-luvulla. 

Italian–Turkin sodan aikana vuosina 1911–1912 italialaiset sota-alukset tulittivat Hodeidaa. Yhdistynyt kuningaskunta luovutti ensimmäisen maailmansodan jälkeen Hodeidan Asirille, mutta Jemen otti kaupungin haltuunsa vuonna 1925. Vuonna 1934 saudit miehittivät Hodeidan. Samana vuonna solmitulla Aṭ-Ṭāʾifin sopimuksella kaupunki palautui takaisin Jemenille.

Hodeidan talouselämä muuttui huomattavasti vuonna 1961, kun Neuvostoliitto rakensi Al-Kathibin lahden laguuniin Aḥmadīn syväsataman. Syväsatama sijaitsee kaupungista pohjoiseen. Pian sataman kautta kulki jo 70–80&nbsp;% Jemenin koko ulkomaankaupasta. Samana vuonna kiinalaiset insinöörit rakensivat myös uuden tien Sanaasta Hodeidaan. Myös Taizziin valmistui kaupungista uusi tie. Sen rakensivat länsisaksalaiset ja neuvostoliittolaiset. 

Jemeinin huthit valtasivat Hodeidan lokakuussa 2014 aikana hieman pääkaupunki Sanaan valtauksen jälkeen. Seuraavana vuonna konflikti kärjistyi Jemenin sisällissodaksi. Satamana Hodeidalla on ollut erityistä merkitystä väylänä huthien hallitsemalle alueelle, jonka kautta on tuotu esimerkiksi ruoka- ja lääkeapua. Toukokuussa 2018 kansainvälisesti tunnustetun Jemenin hallituksen joukot etenivät kaupungin tuntumaan.

## Liikenne ja talous
Hodeidassa on yksi Jemenin tärkeimmistä satamista, josta viedään kahvia, puuvillaa, nahkaa ja khatia. Satamaan tuodaan vastaavasti muun muassa kulutustavaraa, metallituotteita sekä jalostettuja ja jalostamattomia elintarvikkeita. Hodeidan pohjoispuolella sijaitsee lentoasema, jolta liikennöidään pääasiassa Taiziin, Adeniin ja pääkaupunki Sanaahan.

## Lähteet

## Aiheesta muualla
Honda Phantom

**Honda Phantom** TA200 on ilmajäähdytteinen yksisylinterinen custom-tyylinen moottoripyörä, jota valmistaa Honda Thai Manufacturing Co. Thaimaassa. Australiassa pyörää markkinoidaan nimellä *TA200 Shadow*. Nelitahtinen TA200 on kehitetty nestejäähdytteisestä kaksitahtisesta mallista TA150, joka esiteltiin 1998. TA150-mallin moottori oli lainattu NSR 150 -katupyörästä, jossa oli vielä poljinkäynnistys. Nykyisessä 200-kuutioisessa versiossa on vain sähkökäynnistys, mutta runko ja renkaat ovat identtiset. Honda Phantom on suosittu moottoripyörä Kaakkois-Aasian maissa, erityisesti Singaporessa, jossa alle 200-kuutioisten pyörien ajolupavaatimukset ovat kevyemmät.

## Tekniset tiedot

### Mitat

### Paino

### Tilavuudet

### Moottori

### Renkaat

## Ominaisuudet

Honda Phantom on kevyenä ja matalana helppo käsitellä, mutta takapyörä voi lukkiutua herkästi voimakkaassa jarrutuksessa, koska ensiasennusrenkaiden (IRC) seos on optimoitu enemmän kulutuskestävyyttä kuin pitoa varten. Edessä ja takana on nestetoimiset levyjarrut. Phantomin huippunopeus on 120 km/h ja luontainen matkanopeus 90 km/h. Kuusilovista vaihteistoa käyttämällä vaatimatonta vääntöä voidaan tasata sopivalle kierrosalueelle. Moottori on rakenteeltaan SOHC, ja siinä on yksi nokka-akseli ja kaksi venttiiliä. Moottorin huoltoväli on sisäänajon ja ensihuollon jälkeen 4000 km. Venttiilinvälys säädetään mutterin avulla sopivaksi. Tätä varten mäntä on siirrettävä alakuolokohtaan kiertämällä kampiakselia lohkon päässä olevan aukon kautta. Sytytystulppasuositus on joko NGK:n DPR8EA-9 tai Denson X24EPR-U9. Moottorin nokkaketjun kiristysmekanismi voi aiheuttaa rikkoutuessaan moottorivaurion, minkä vuoksi sen kunto on tarkistettava muutaman kymmenen tuhannen kilometrin välein.

Pyörässä ei ole käynnistyspoljinta, ja vakioakku on ainoastaan 3,5 Ah. Pienitehoisen akun lataus tyhjenee nopeasti muutamassa kuukaudessa pyörän seisoessa ajamattomana. Phantomissa ei ole keskitukea, vain sivujalka, mutta pyörän mukana toimitetaan vakiona matkustajan selkänoja. Lisävarusteina on saatavilla takateline ja perälaukku, ja jalkatapit on mahdollista vaihtaa astinlautoihin. Ajovalo on jatkuvasti palava 30 W:n hehkulankapolttimo. Renkaat ovat sisäkumittomat *tubeless*-renkaat. 

Uudessa 2004 esitellyssä mallipäivityksessä tankkimerkin grafiikkaa muutettiin ja etuhaarukan teleskooppiputket suljettiin kromattujen holkkien sisään. Yhdistetty ohjauslukko ja virtakytkin voidaan sulkea avaimenperällä, jolloin aukko peittyy luvatonta käyttöä vaikeuttavalla välilevyllä. Varsinaista ajonestolaitetta ei ole. Alumiiniset teleskooppisylinterit ja moottorin koteloinnit saattavat olla alttiita hapettumaan varsinkin merisessä ympäristössä. Etu- ja takalokasuojat, sylinterin sivulla olevat kromatut kotelot ja ulkoista öljysäiliötä muistuttavat sivuposket ovat muovia.

## Katso myös
* Honda Shadow
* Honda CBR 125R

## Lähteet

## Aiheesta muualla
* Singapore Phantom Directory - singaporelainen Phantom-keskusteluryhmä 
* Honda Phantom TA150 käyttäjän käsikirja 
* Honda Phantom TA200 käyttäjän käsikirja 
* Honda Phantom TA200 käyttäjän käsikirja
* Honda Phantom Fire Edition
Schlossplatz

**Schlossplatz** (myös **Schloßplatz**) on aukio Saksan pääkaupungissa Berliinissä. Se sijaitsee Mitten kaupunginosassa Spreeinselin saarella, Museumsinselin nimellä tunnetun alueen eteläpuolella. Schlossplatz ulottuu koko saaren poikki ja rajoittuu kahdelta sivulta Spreejoen haaroihin. Karl-Liebknecht-Strasse-katu erottaa Schlossplatzin sen pohjoispuolella olevasta Lustgarten-aukiosta ja Berliinin tuomiokirkosta. 

Aukio on nimetty sen keskellä sijaitsevan Berliner Stadtschlossin eli Berliinin kaupunkilinnan mukaan. Alkuperäinen linna sijaitsi aukion laidalla vuoteen 1950, jolloin se purettiin. Purkamisen jälkeen aukiota suurennettiin ja se nimettiin vuonna 1951 **Marx-Engels-Platziksi**. Saksan demokraattisen tasavallan aikana aukio toimi muun muassa suurmielenosoitusten näyttämönä. Vuonna 1976 aukion itäosaan kohosi Palast der Republik eli Tasavallan palatsi, joka purettiin vuosina 2006–2008. Aukion etelälaidalla ovat 1964 valmistunut DDR:n valtioneuvoston talo Staatsratsgebäude sekä vuonna 1901 valmistunut Neuer Marstall. 

Saksan jälleenyhdistyminen vuonna 1990 mahdollisti aukion nimeämisen jälleen Schlossplatziksi. Virallisesti aukio sai vanhan nimensä takaisin vuonna 1994. Myös linna rakennettiin 2010-luvulla uudelleen kopiona alkuperäisestä ja sai nimekseen Humboldt Forum.

Schlossplatzilla oli ennen toista maailmansotaa kaksi kuvanveistäjä Reinhold Begasin näkyvää taideteosta: aukion eteläpäässä sijainnut Neptunbrunnen-suihkukaivo, joka on nykyään Berliinin raatihuoneen edustalla, sekä aukion länsireunalla jokirannassa sijainnut keisari Vilhelm I:n muistoksi pystytetty Kaiser-Wilhelm-Nationaldenkmal, josta on nykyisin jäljellä vain sokkeli.
Mawé Saterén kielet

**Mawé Saterén kielet** muodostavat tupi-kieliin kuuluvan kieliryhmän, jonka ainoaa kieltä puhuu noin 9&nbsp;000 ihmistä 14 eri kylässä Brasiliassa.

## Lähteet
Opeta mua rakastamaan

**Opeta mua rakastamaan** on Anssi Blomstedtin ohjaama, leikkaama ja tuottama lyhyt dokumenttielokuva iskelmätähden tuottamisesta vuodelta 1978. Dokumentissa seurataan, kuinka 16-vuotiaasta Laila Helmisestä yritettiin tehdä iskelmätähteä. Lisäksi elokuvassa näytetään vinyylilevyn tuotantoa.

Blomstedt on todennut innoittajakseen Frederick Wisemanin ja hänen tapansa tehdä dokumenttia, missä kohteena oleva prosessi näytetään mahdollisimman todellisena ja ilman asioiden korostamista. Dokumentti sai alkunsa, kun ohjaaja Blomstedt kiinnostui levytuotannon prosessin kuvaamisesta Wisemanin tapaan. Hän otti yhteyttä levytuottaja Vexi Salmeen, joka valitsi kohteeksi Laila Helmisen.

Dokumentti voitti ensimmäisen Risto Jarva -palkinnon vuonna 1979.

## Lähteet

## Aiheesta muualla
*Dokumentti ja tekijän haastattelu Ylen Elävässä arkistossa
M/S Puerto Eden

**M/S Puerto Eden** () on Naviera Interoceangas S.A. -yhtiön omistama matkustajarahtilaiva. Alustyypiltään laiva on ro-ro-alus. Laiva on rakennettu vuonna 1972 Rauma-Repolan Rauman telakalla. Kuollutta painoa *Puerto Edenillä* on 4&nbsp;700 tonnia. Alus on rekisteröity Chilen lipun alle ja sen kotisatama on Valparaiso.

Puerto Edenin sisaraluksia ovat yhä liikenteessä olevat M/S Notos, M/S Kaduna, M/S Dorrat Jeddah sekä jo romutetut M/S Iberus ja M/S Caribe.

## Käyttöhistoria

1. lokakuuta 1971 alus laskettiin vesille. 3. maaliskuuta 1972 laiva luovutettiin Höyrylaiva Oy Bore/Ångfartygs Ab Boren haltuun, joka rekisteröi aluksen *Bore VII* -nimisenä Suomen lipun alle. Kotisatamaksi tuli Turku. Tämän jälkeen alus aloitti liikennöinnin Suomen ja Ranskan Calaisin välillä. Kesäkuun lopulta elokuuhun asti alus oli aikarahdattuna Silja Linen Turun ja Tukholman väliseen liikenteeseen. 16. helmikuuta 1976 N Vernicos-Eugenidas osti aluksen. Luovutus tapahtui 19. helmikuuta. Uusi omistaja aikarahtasi aluksen Höyrylaiva Oy Bore/Ångfartygs Ab Boren liikenteeseen. Marraskuussa 1977 alus sai nimen *Aetos*. Myöhemmin Tranzsuez RoRo aloitti liikennöinnin Aetoksella reitillä Venetsia/Trieste–Jedda. Vuonna 1985 Tranzsuez osti aluksen ja rekisteröi sen Kreikan lipun alle. Kotisatamaksi tuli Pireus. Vuonna 1987 Greek Regular Lines Speciall Shipping Co osti aluksen. Lippuvaltiona säilyi Kreikka.

Marraskuussa 1991 Naviera Interoceangas S.A. osti aluksen ja rekisteröi sen *Puerto Eden* -nimisenä Chilen lipun alle. Kotisatamaksi tuli Valparaiso. Uusi omistaja rakennutti alukseen lisää matkustajapaikkoja. Vuonna 1992 Puerto Eden aloitti liikennöinnin Chilen rannikolla.

## Lähteet

## Aiheesta muualla
*Fakta om Fartyg – M/S Bore VII
Sateré-mawén kieli

**Sateré-mawé** on tupilaisen kielikunnan mawé saterén kieliryhmään kuuluva kieli. Sitä puhuu 9&nbsp;000 ihmistä 14 eri kylässä Brasiliassa. Kielen puhujista 12&nbsp;% osaa lukea omaa äidinkieltään. Nykyään lähes kaikki sateré-mawéta puhuvat miehet ovat käytännössä kaksikielisiä eli puhuvat sekä sateré-mawéta että portugalia.

## Lähteet

## Aiheesta muualla
* Ethnologue
* Sateré-mawé -kielen Swadeshin lista. (PDF)
Malm (suku, Pietarsaari)

**Malm** oli pietarsaarelainen laivanvarustaja- ja kauppiassuku. Sukua pidettiin aikoinaan Suomen rikkaimpana. Malmien suku sammui vuonna 1898 viimeisen miespuolisen jäsenen Otto Malmin kuollessa. Osa omaisuudesta on siirtynyt perintönä Donner-suvulle.

Zacharias Topelius kuvaa novellissaan *Kulta-aave* (*Det gyllene spöket*, 1857) Strengbergin ja Malmin sukujen ja kauppahuoneiden kilpailua.

## Suvun jäseniä
* Niclas Malm (1724–1785), pietarsaarelainen kauppias ja laivanvarustaja, tunnettiin myös nimellä *”Suur-Malm”* (Stor-Malmen). Nai kauppias Matts Nymanin tyttären ja muutti syksyllä 1749 Uudestakaarlepyystä Pietarsaareen. Sai porvarisoikeudet vuonna 1754. Edusti Pietarsaarta, Uuttakaarlepyytä ja Raahea vuosien 1769–1770 valtiopäivillä. Varusti tai oli osakkaana 34 aluksessa, omisti mm. neljäsosan *[[Jakobstads Wapen]]ista.*
* Maria Malm (o.s. *Nyman*, 1726–1803), kauppias ja laivanvarustaja, Niclas Malmin puoliso
* Anna Catharina Malm (1762–1833), Niclaksen ja Marian tytär, laivanvarustaja Adolph Lindskogin (1751–1836) puoliso
* Johan Malm (1751–1804), pietarsaarelainen kauppias ja laivanvarustaja, Niclaksen ja Marian poika, valtiopäivämies vuoden 1789 valtiopäivillä
* Anna Maria Malm (1782–1834), Johan Malmin tytär, Johan Ludvig Runebergin äiti
* Pehr Malm (1768–1827), pietarsaarelainen kauppias ja laivanvarustaja, Niclaksen ja Marian poika. Isännöi keisari Aleksanteri I:tä hänen Suomen kiertomatkallaan 1819. Ajautui 1820-luvulla konkurssiin.
* Peter Malm (1800–1868), pietarsaarelainen kauppias ja laivanvarustaja, Pehrin poika, raatimies 1828–1832, kauppaneuvos 1836 sekä valtiopäivämies 1863 ja 1867. Vuonna 1840 hänen laivastonsa oli vetoisuudeltaan Suomen suurin. Omisti mm. parkki *[[Hercules (parkki)|Herculeksen]]*, joka ensimmäisenä suomalaisena aluksena purjehti maailman ympäri (1844–1847).
* Hilda Rosina Louise Malm (1834–1884), Peterin tytär, Anders Donner nuoremman (1823–1858) ja Otto Donnerin (1835–1909) puoliso
* Amelie Constance Malm (1836–1903), Peterin tytär, Alexander Donnerin (1827–1892) puoliso
* Otto August Malm (1838–1898), Peterin poika, Malmin kauppahuoneen johtaja

## Lähteet
* Roosien ja Malmien aika 
* Malmin kauppahuoneen historia

### Viitteet

## Aiheesta muualla
* Sukupuu Malmien ja Donnerien talousvaikuttajista yrityksineen. Pörssitieto
Luettelo biker-elokuvista

Tämä on luettelo elokuvista, joissa on ainakin yksi moottoripyöräilijä juonen kannalta merkittävässä osassa.

**[[Angel in Chains]]* (2004)
**[[Arizona kyttä]]* (*Fixing the Shadow*, 1992)
**[[Bakuretsu toshi]]* (1982)
**[[Beach Blanket Bingo]]* (1965)
**[[Biker Dreams]]* (1998)
**[[Biker Zombies]]* (2001)
**[[The Black Rider]]* (1954)
**[[The Black Six]]* (1974)
**[[Blood Freak]]* (1972)
**[[Blood Ties (vuoden 1991 elokuva)|Blood Ties]]* (1991)
**[[Born Losers]]* (1967)
**[[Bury Me an Angel]]* (1972)
**[[Chrome Soldiers]]* (1992)
**[[Dhoom]]* (2004)
**[[Easy Rider – matkalla]]* (*Easy Rider*, 1969)
**[[Easy Wheels]]* (1989)
**[[Eye of the Tiger (elokuva)|Eye of the Tiger]]* (1986)
**[[Five the Hard Way]]* (1969)
**[[The Ghost in the Invisible Bikini]]* (1966)
**[[Ghost Rider – aaveajaja]]* (*Ghost Rider*, 2007)
***[[Ghost Rider: Koston henki]]* (*Ghost Rider: Spirit of Vengeance*, 2012)
**[[God Speed You! Black Emperor]]* (1976)
**[[Grease 2]]* (1982)
**[[Greed (vuoden 2006 elokuva)|Greed]]* (2006)
**[[Hanaa!]]* (*Torque*, 2004)
**[[Harley Davidson ja Marlboro-mies]]* (*Harley Davidson and the Marlboro Man*, 1991)
**[[Hellblock 13]]* (2000)
**[[The Hellcats]]* (1967)
**[[Hell Ride]]* (2008)
**[[Helvetin jengi]]* (*The Wild Angels*, 1966)
**[[Hochelaga (elokuva)|Hochelaga]]* (2000)
**[[Koston paholainen]]* (*Pumpkinhead*, 1989)
**[[Koston riivaama]]* (*The Final Alliance*, 1990)
**[[Kuolema kahdella pyörällä]]* (*Nightmare Beach*, 1988)
**[[Kuruizaki sanda rodo]]* (1980)
**[[Lone Hero]]* (2002)
**[[Mad Max]]* (1979)
***[[Mad Max 2 – asfalttisoturi]]* (*Mad Max 2: The Road Warrior*, 1981)
**[[The Majorettes]]* (1986)
**[[Masters of Menace]]* (1990)
**[[Mies San Fernandosta]]* (*Every Which Way But Loose*, 1978)
* Motorcycle Women (TV Movie 2002)
**[[Nam’s Angels]]* (1970)
**[[Nuori karkuri]]* (*Jailbreakers*, 1994)
**[[Pelottomat]]* (*The Aftermath*, 1982)
**[[Prätkiä! Mimmejä! Zombeja!]]* (*Chopper Chicks in Zombietown*, 1989)
**[[Psychomania]]* (1974)
**[[Quadrophenia – 60-luvun kapinalliset]]* (*Quadrophenia*, 1979)
**[[The Rain Makers]]* (2005)
**[[Rauhantappajat]]* (*The Peace Killers*, 1971)
**[[Running Cool – kuumat kundit]]* (*Running Cool*, 1993)
**[[Satan’s Sadists]]* (1969)
**[[Scorpio Rising (elokuva)|Scorpio Rising]]* (1964)
**[[Sinäkö se olet ?]]* (*Don’t Tell Her It’s Me*, 1990)
**[[Stone (elokuva)|Stone]]* (1974)
**[[Stone Cold (vuoden 1991 elokuva)|Stone Cold]]* (1991)
**[[Sukeban gerira]]* (1972)
**[[The Stranger (vuoden 1995 elokuva)|The Stranger]]* (1995)
**[[Tapporaudat]]* (*The Hard Ride*, 1971)
**[[Teenage Devil Dolls]]* (1955)
**[[Tien paholaiset]]* (*C.C. and Company*, 1970)
**[[Tien päällä (vuoden 1992 elokuva)|Tien päällä]]* (*Roadside Prophets*, 1992)
**[[Trip with the Teacher]]* (1975)
**[[Tunteettomat]]* (*The Loveless*, 1982)
**[[Unelmien tanssi]]* (*The Waterdance*, 1992)
**[[Vamp (elokuva)|Vamp]]* (1986)
**[[Werewolves on Wheels]]* (1971)
**[[Wild Hogs – villit karjut]]* (*Wild Hogs*, 2007)
* *[[Hurjapäät (vuoden 1953 elokuva)|Hurjapäät]]* (*The Wild One*, 1953)
**[[Zombie Cult Massacre]]* (1998)

## Katso myös
* Biker-elokuva
Kanadan Grand Prix 1976

**Kanadan Grand Prix 1976** oli Formula 1 -sarjan osakilpailu, joka ajettiin 3. lokakuuta 
1976 Mosport Parkin radalla. Kilpailun voitti James Hunt.

## Tulokset

## Lähteet
* F1-ruutu
Ramaramalaiset kielet

**Ramaramalaiset kielet** muodostavat tupi-kieliin kuuluvan kieliryhmän, jonka kahta kieltä puhutaan ainoastaan Brasiliassa. Toinen kielistä on jo sammunut, ja kieliryhmän viimeisellä kielellä on enää noin 150 puhujaa jäljellä.

## Lähteet
Ympäristöasiantuntijoiden keskusliitto

**Ympäristöasiantuntijoiden keskusliitto YKL** on suomalainen ympäristöalalla toimivien luonnon- tai ympäristötieteellisen yliopistotutkinnon suorittaneiden ammattiliitto. YKL kuuluu keskusjärjestö Akavaan. Edunvalvontaa tehdään Ylemmät Toimihenkilöt YTN:n ja Julkisalan koulutettujen neuvottelujärjestö JUKO:n kautta.

Liittoon kuuluu noin 4 600 jäsentä: biologeja, geofyysikkoja, geologeja, hydrologeja, kalataloustieteilijöitä, limnologeja, maantieteilijöitä, meteorologeja, mikrobiologeja, ympäristötieteilijöitä, hydrobiologeja, ympäristöekonomisteja, maa- ja ympäristökemistejä sekä ympäristöekologeja. Ympäristöalan tutkinnon suorittaneita kuuluu myös esimerkiksi Agronomiliittoon ja Insinööriliittoon.

YKL perustettiin vuonna 1993 yhdistämällä kolme pientä akavalaista liittoa: Geologiliitto (perustettu 1954), Geofyysikkojen liitto (p. 1955) ja Ympäristöalojen ammattijärjestö (p. 1980-luvulla).

Vuonna 2016 YKL päätti yhdistyä Luonnontieteiden Akateemisten Liiton ja Metsänhoitajaliiton kanssa vuoden 2017 alusta alkaen uudeksi suuremmaksi, noin 15&nbsp;000 jäsenen akavalaiseksi ammattiliitoksi nimeltään Luonnon-, ympäristö- ja metsätieteilijöiden liitto Loimu. 

## Lähteet
Maria Bello

**Maria Elena Bello** (s. 18. huhtikuuta 1967 Norristown, Pennsylvania) on yhdysvaltalainen näyttelijä, käsikirjoittaja ja tuottaja. Hän syntyi ja kasvoi Pennsylvaniassa katolisessa perheessä. Hänen isänsä on taustaltaan italialainen ja äiti puolalainen.

Bellon tunnettuja elokuvia ovat muun muassa *[[Payback – tilinteko]]* (1999), *[[Coyote Ugly]]* (2000), *[[The Cooler]]* (2003), *[[Salainen ikkuna]]* (2004), *[[A History of Violence (elokuva)|A History of Violence]]* (2005) ja *[[World Trade Center (elokuva)|World Trade Center]]* (2006). Lisäksi hän on näytellyt elokuvissa *[[Tyttö ja villivarsa]]* (2006), ** (2008) ja *[[Vangitut (vuoden 2013 elokuva)|Vangitut]]* (2013). Bello on ollut ehdolla kahden Golden Globen saajaksi vuosina 2004 ja 2006. Television puolelta hänet tunnetaan muun muassa sarjoista *[[Teho-osasto (televisiosarja)|Teho-osasto]],* *[[Kosketus (televisiosarja)|Kosketus]] ja [[NCIS Rikostutkijat|NCIS]].*

Bello sai maaliskuussa 2001 ensimmäisen lapsensa yhdessä poikaystävänsä Dan McDermottin kanssa. Hänen nykyinen naisystävänsä ja avopuolisonsa on Clare Munn.

## Filmografia

## Aiheesta muualla

*
Kardinaaliahvenet

**Kardinaaliahvenet** (Apogonidae) on toinen tokkokalojen lahkon Apogonoidei-alalahkon kalaheimoista. Siihen kuuluu 207 lajia, jotka jaetaan 22 sukuun. Niitä elää Atlantissa, Intian valtameressä ja Tyynessämeressä. Jotkut lajit viihtyvät myös murtovedessä. 

## Akvaarioissa pidettyjä lajeja
* Helmikardinaaliahven
* Pyjamakala
* Viiruposkikardinaaliahven

## Lähteet

## Aiheesta muualla
*Meerwasserlexicon kuvallisia lajiesittelyjä
Jennifer Capriati

**Jennifer Marie Capriati** (s. 29. maaliskuuta 1976 New York) on yhdysvaltalainen tennispelaaja. Hän voitti naisten kaksinpelimestaruuden Australian avoimissa 2001 ja 2002 sekä Ranskan avoimissa 2001. Parhaimmillaan hän eteni maailmanlistan ykköseksi.

New Yorkissa syntynyt Capriati sai valmennusta italialaistaustaiselta isältään Stefano Capriatilta. Hän nousi huipulle hyvin varhain ja voitti jo vuonna 1992 naisten kaksinpelin olympiakultaa Barcelonassa. 

Capriati ajautui urapaineidensa takia henkilökohtaiseen kriisiin ja joutui toukokuussa 1994 pidätetyksi marihuanan hallussapidosta. Hän jatkoi uraansa 1990-luvun lopulla ja nousikin suurimpaan menestykseensä vasta 2000-luvun alussa. Hän lopetti uransa kaudella 2004 loukattuaan olkapäänsä. Capriati ansaitsi peliurallaan palkintorahoja 10,2 miljoonaa dollaria. Hän asuu Singer Islandilla, lähellä Miamia Floridassa.

Capriatille myönnettiin Laureus-palkinto vuonna 2002. Hänet valittiin International Tennis Hall of Fameen vuonna 2012.

## Lähteet

## Aiheesta muualla
Tie tähtiin

**Tie tähtiin** oli kesällä 2000 MTV3-kanavalla esitetty 12-osainen musiikkiviihdeohjelma. Tie tähtiin-ohjelmasarjaa nauhoitettiin Cinderella-laivalla kesällä 2000. Ohjelman isäntänä toimi ohjelman luonut muusikko Ilkka “Danny“ Lipsanen. Danny myös itse esiintyi ohjelman jaksoissa. Sarjassa kisaavien esiintyvien ihmisten oli tarkoitus imitoida valitsemaansa muusikkoa tai yhtyettä mahdollisimman hyvin niin esiintymisellä kuin pukeutumisellaan. Tuomaristoon kuuluivat Sarita Harma, Nipa Neumann, Maarit Niiniluoto ja Tauno Äijälä.

Pikku Kakkonen esitti erilaista, mutta asiaan liittymätöntä samannimistä ohjelmaa Yle TV2:lla vuodesta 2016 alkaen. Kyseessä on suomenkielinen dubbaus ulkomaisesta animaatiosarjasta, joka tunnetaan nimellä "Space Racers".

## Finalistit ja voittaja
Maija Paakkari (Janis Joplin) kappaleella "Piece of my heart", Rudy Mankos (B.B. King) kappaleella "Come back baby", Mika Rinttilä (Bon Jovi) kappaleella "Always", Valeri 'Wallo' Krasilnikov (Roy Orbison) kappaleella "Oh, pretty woman", Sari Konttinen (Edith Piaf) kappaleella "Hymne à l'amour" ja Jarkko Väljä (Michael Jackson) kappaleella "Billie Jean". Bon Jovin "Always"- tulkinta hurmasi yleisön ja tuomariston ja voitti kilpailun.
Voittajaa ei kuitenkaan ole juurikaan julkisuudessa nähty. Roy Orbison sai 2. sijan, ja oli sittemmin mukana mm. Danny-showssa. 

## Lähteet
Tommi Koskela

**Tommi Koskela** on suomalainen lentopalloilija. Hän pelaa kaudella 2013–2014 Laihian Lujassa Etelä-Pohjanmaan alueellisessa 4-sarjassa. Hän on pelannut urallaan monta vuotta lentopallon 1-sarjassa muun muassa Laihian Lujan väreissä.

Kaudella 2011–2012 Koskela pelasi Vaasan Kiistossa 1-sarjassa ja aiemmin myös SM-liigassa.

## Lähteet
Sudenpesä (vuoden 1973 elokuva)

**Sudenpesä** (*Mean Streets*) on Martin Scorsesen ohjaama rikoselokuva vuodelta 1973. Pääosissa ovat Robert De Niro ja Harvey Keitel.

*Sudenpesä* oli Scorsesen ensimmäinen merkittävä elokuva. Hän oli tehnyt jo kaksi elokuvaa, mutta vasta *Sudenpesässä* hän osoitti ensimmäisen kerran todelliset kykynsä. Se oli lisäksi sekä De Niron että Keitelin läpimurtoelokuva. Siitä alkoi myös Scorsesen ja De Niron pitkään jatkunut yhteistyö.

Elokuva valittiin vuonna 1997 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat *Sudenpesän* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Juoni
Elokuva kertoo New Yorkissa asuvasta nuoresta Charliesta, joka tekee hanttihommia mafialle. Charlien eno, Giovanni on iso kiho rikollispiireissä. Giovanni on luvannut auttaa Charlieta ravintolan perustamisesta. Charlie kuitenkin viettää aikansa epilepsiaa sairastavan tyttöystävänsä Teresan ja tämän serkun Johnny Boyn kanssa, jolla on velkoja vähän joka suuntaan. Giovannin mielestä Charlien ystäväpiiri estää hänen etenemisen maailmassa. Charlie tapailee kuitenkin Giovannin tietämättä Teresaa sekä Johnnya. Teresa on ehdotellut kauan Charlielle New Yorkista lähtemistä, mutta unelma ravintolasta on esteenä muuttamiselle. Charlie on vaikean päätöksen edessä, ystävät vai ura?

## Rooleissa

## Lähteet
Pappisseminaari

**Pappisseminaari** tarkoittaa roomalaiskatolisen kirkon ja ortodoksisten kirkkojen pappeinkoulutuslaitoksia, jotka ovat sisäoppilaitoksia. Latinalaisen riituksen seminaarit jakaantuvat ylempään ja alempaan seminaariin. Alempi seminaari on poikien katolinen sisäoppilaitos, joka antaa eväitä myös maallisille elämänurille. Ylemmässä seminaarissa nuoret miehet opiskelevat papeiksi.

## Katolinen kirkko
Katoliset pappisseminaarit toimivat nykyisin yleensä paavillisten yliopistojen yhteydessä, mistä syystä lähes kaikki pappisseminaarit myöntävät kasvateilleen jonkin paavillisen yliopiston hyväksymän teologisen tutkinnon.

## Ortodoksinen kirkko
Ortodoksisten kirkkojen seminaarit ovat joko kreikkalaisen tavan mukaan asuntoloita, joissa yliopistoissa teologiaa opiskelevat seminaarilaiset asuvat, ruokailevat ja osallistuvat yhteisiin jumalanpalveluksiin tai venäläisen tavan mukaan sisäoppilaitoksia, jossa tapahtuu sekä opiskelu että yhteiselämä. Suomen ortodoksinen pappisseminaari ensin Sortavalassa ja myöhemmin Kuopiossa kirkkokunnan keskustalossa oli vuodesta 1918 vuoteen 1988 venäläistyylinen sisäoppilaitos. Kun teologikoulutus siirrettiin Joensuun yliopistoon (nykyiseen Itä-Suomen yliopistoon), perustettiin kreikkalaistyylinen Ortodoksinen seminaari Joensuun Torikadulle.

## Aiheesta muualla

*http://www.ort.fi/seminaari Suomen ortodoksisen kirkon Pyhän Apostoli Johannes Teologin seminaari Joensuussa
Vitas Gerulaitis

**Vytautas Kevin ”Vitas” Gerulaitis** (26. heinäkuuta 1954 – 17. syyskuuta 1994) oli liettualaisille vanhemmille New Yorkin Brooklynissä syntynyt yhdysvaltalainen tennispelaaja. 

Gerulaitis johti vuonna 1975 Pittsburgh Triangles -joukkueen joukkuetenniksen maailmanmestaruuteen. 

Gerulaitisin huomattavin saavutus oli miesten kaksinpelin mestaruus Australian avoimissa 1977. Hän voitti lisäksi Sandy Mayerin kanssa miesten nelinpelin Wimbledonissa 1975. Hän selviytyi Wimbledonissa kaksinpelin välieriin vuosina 1977 ja 1978. Hän oli parhaimmillaan ATP-maailmanlistalla sijalla 3. 

Gerulaitis oli Yhdysvaltain joukkueen jäsen sen voittaessa Davis Cupin 1979. Samana vuonna Gerulaitis hävisi John McEnroelle Yhdysvaltain avointen kaksinpelissä erin 7–5, 6–3, 6–3. Vuonna 1980 hän hävisi Ranskan avointen kaksinpelifinaalissa Björn Borgille erin 6–4, 6–1, 6–2.

Hänen vanhempansa muuttivat Liettuasta II maailmansotaa pakoon ja päätyivät Yhdysvaltoihin. Gerulaitis tunnettiin myös värikkäästä tenniskenttien ulkopuolisesta elämästä. Hän ajeli keltaisella Rolls-Royce Cornichella, oli muun muassa Andy Warholin ystävä, soitti sähkökitaraa ja oli vakiovieras sen ajan huippuyökerhoissa New Yorkissa ja Lontoossa. Hän käytti turnaustauoilla myös kokaiinia. Gerulaitis osti tennistuloillaan kartanon Long Islandilta, New York Cityn itäpuolelta, ja asusteli siellä yhdessä vanhempiensa sekä Ruta-siskonsa kanssa. 

Gerulaitis vetäytyi ammattilaisuraltaan 1986 ja kuoli vain 40-vuotiaana häkämyrkytykseen.

## Lähteet
Regina Kent

**Regina Kent** (4. syyskuuta 1967 – 16. elokuuta 1999) oli kiinalaissyntyinen näyttelijä, joka näytteli hongkongilaisissa elokuvissa 1980-luvulla. Hän on näytellyt myös Brandon Leen vastanäyttelijänä elokuvassa *[[Legacy of Rage]]* vuonna 1986. Regina Kent kuoli aivokasvaimeen vuonna 1999. Hän esiintyi elokuvissa vuosina 1986–1990.

## Aiheesta muualla
*
Arthur Larsen

**Arthur David Larsen** (17. huhtikuuta 1925 Hayward, Kalifornia – 7. joulukuuta 2012 Kalifornia) oli yhdysvaltalainen tennispelaaja. Hän voitti miesten kaksinpelin Yhdysvaltain avoimissa 1950 ja sai paikan International Tennis Hall of Famesta 1969.

Larsen saavutti vuonna 1955 kultaa miesten kaksinpelissä Pan-Amerikan kisoissa Méxicossa. Hän päätti uransa vammauduttuaan marraskuussa 1956 vaikeasti skootterionnettomuudessa Kaliforniassa.

## Lähteet
Reunantunnistus

**Reunantunnistus** on joukko erilaisia konenäön ja kuvankäsittelyn alaan kuuluvia menetelmiä, jossa etsitään digitaalisesta kuvasta sellaisia pisteitä, joissa valon intensitetti muuttuu terävästi. Näiden pisteiden voidaan olettaa kuvaavan kuvassa olevien objektien reunoja.

## Reunantunnistusmenetelmien tarkempi kuvaus
Reunantunnistusmenetelmät voivat tunnistaa kuvasta
#Epäjatkuvuutta pintojen syvyydessä
#Epäjatkuvuutta pintojen suunnassa
#Epäjatkuvuutta pintamateriaalin ominaisuuksissa
#Vaihteluja objektien valaistusolosuhteissa

Reunantunnistusmenetelmin on vaikea erottaa kuvasta kohina ja todelliset reunat. Siksi useat menetelmät edellyttävätkin kohinan poistamista kuvasta ennen varsinaista reunanetsintää. 

Kuvan informaatiosisällöstä merkittävä osa on ilmaistavissa sen sisältämillä reunoilla. Näin kuvien sisältämä informaatio voidaan myös pakata hyvin pienempään tilaan ja antaa esimerkiksi syötteeksi erilaisille hahmontunnistusalgoritmeille.

Reunantunnistusmenetelmät voidaan karkeasti jakaa kahteen pääluokkaan, joista toinen perustuu gradienttien paikallisten maksimien etsimiseen ja toinen toisen asteen derivaattojen nollakohtien etsimiseen (). 

### Gradienttimenetelmä
Olkoon koordinaateissa  *{i,j}* sijaitsevan pikselin intensiteetti I_{i,j}. Yleisessä muodossa gradientin suuruus voidaan esittää seuraavasti:

:|\nabla I|= \sqrt{\bigg(\frac{\partial I}{\partial x}\bigg)^2+\bigg(\frac{\partial I}{\partial y}\bigg)^2}

Yksinkertainen menetelmä on verrata pikselin molemmilla puolilla sijaitsevia intensiteettiarvoja toisiinsa:

:|\nabla I_{i,j}|= \sqrt{\bigg(\frac{I_{i-1,j}-I_{i+1,j}}{(i-1)-(i+1)}\bigg)^2+\bigg(\frac{I_{i,j-1}-I_{i,j+1}}{(j-1)-(j+1)}\bigg)^2}

Paikallisten maksimien etsimiseen käytetään erilaisia konvoluutiosuodattimia, esimerkiksi Sobelin suodatinta. Lopuksi on valittava kynnysarvo (), jonka avulla päätetään, että mitkä suurimmat gradientit edustavat reunoja ja mitkä eivät.

### Toisen asteen derivaattoihin perustuva menetelmä
Tässä menetelmässä pyritään löytämään ne kuvan pisteet, joiden kohdalla intensiteettiarvojen toinen derivaatta saa arvoja läheltä nollaa.

:|\nabla^2 I|= {\bigg(\frac{\partial^2 I}{\partial x^2}\bigg)^2+\bigg(\frac{\partial^2 I}{\partial y^2}\bigg)^2} = 0

Tässäkin menetelmässä käytetään konvoluutiosuodattimia ja kynnysarvoja reunapikseleiden valitsemisessa.

## Tunnetuimpia reunantunnistusalgoritmeja

* Ensimmäisen asteen gradientteihin perustuvat: 
**Roberts Cross
**Prewitt
**Sobel
**Canny
* Toisen asteen gradientteihin perustuvat
**Marr-Hildreth

## Lisätietoja muualta
*Canny, J., A Computational Approach To Edge Detection, IEEE Trans. Pattern Analysis and Machine Intelligence, 8:679-714, 1986.
*Lindeberg, T., "Edge detection and ridge detection with automatic scale selection", International Journal of Computer Vision, 30, 2, pp 117--154, 1998.
*Ziou, D. and Tabbone, S.: Edge Detection Techniques An Overview, International Journal of Pattern Recognition and Image Analysis, 8(4):537--559, 1998
Tsingis Khan (albumi)

**Tsingis Khan** on suomalaislaulaja Ilkka Sysimetsän eli Frederikin seitsemäs, vuonna 1979 julkaistu studioalbumi. Levyn tunnetuimpia kappaleita ovat ”Linda Linda” sekä nimikkokappale ”Tsingis Khan”, joka ylsi parhaimmillaan Suomen jukebox-listan neljänneksi ja singlemyyntilistan 14. sijalle. Juice Leskisen kirjoittama ”Ii (siellä on se joki)” ylsi puolestana jukebox-listan yhdeksänneksi.

Albumi menestyi hyvin ja Frederik sai siitä ensimmäisen kultalevynsä levymyynnin ylitettyään kultalevyrajan jo ilmestymisvuonnaan. Sitä on myyty noin 34 000 kappaletta ja on täten Frederikin myydyin levy.

Finnlevy julkaisi albumin vinyylilevynä ja C-kasettina. Vuonna 1991 albumi julkaistiin Safir-levymerkillä uudelleen vinyylilevynä ja ensimmäistä kertaa CD-levynä samoissa kansissa *[[Kolmekymppinen]]*-albumin (1980) kanssa.

## Kappaleet
; A-puoli
#
#
#
#
#
#

; B-puoli
#
#
#
#
#
#

## Singlet

## Tekijät
### Muusikot
*Frederik (oik. Ilkka Sysimetsä) – laulu
*Maarit Hurmerinta, Pave Maijanen ja Pepe Willberg – taustalaulut (”Ii (siellä on se joki)”)
*Irina Milan – taustalaulut (1–6, 7–9, 11, 12)
*Kalervo ”Kassu” Halonen – todennäköisesti kapellimestari (2, 3, 6–11), kosketinsoittimet (”Ii (siellä on se joki)”)
*Esa Nieminen – todennäköisesti kapellimestari (1, 4, 5, 12)
*Juha Björninen ja Janne Louhivuori – kitarat
*Häkä Virtanen – bassokitara (1–3, 6–11)
*Vesa Aaltonen – rummut (1, 3, 7)
*Roope Koistinen – tamburiini ((”Ii (siellä on se joki)”)
+
*Seppo Rautasuo – viulut (1, 9)

### Tuotanto
*Esa Nieminen / Finnlevy – tuottaja
*Antti Joki ja Tom Vuori / Finnscandia-studiot, Helsinki – äänitys
*Erik Uddström – valokuvat ja kansi
*Intian Basari – rekvisiitta

## Lähteet
* 

### Viitteet

## Aiheesta muualla
*
Filippiinienkiipijät

**Filippiinienkiipijät** (*Rhabdornis*) on ainoastaan Filippiineillä esiintyvä pienenkokoisten kottaraisiin kuuluvien varpuslintujen heimo. Filippiinienkiipijöillä on ohut, terävä ja alaspäin kaartuva nokka, jolla ne pyytävät hyönteisiä kaarnan alta. Linnut syövät myös mettä, jota ne lipovat kielellään. Pesä on puun kolossa. 

Aikaisemmin filippiinienkiipijöitä pidettiin omana heimonaan Rhabornithidae. Mitokondriohin ja solujen tumiin perustuvien tutkimusten perusteella filippiienienkipuajien on todettu kuuluvan kottaraisten heimoon.

Sukuun kuuluu kaksi lajia, jotka ovat  filippiinienkiipijä (*Rhabdornis inornatus*) ja pikkufilippiinienkiipijä (*Rhabdornis mystacalis*).

*[[Rhabdornis grandis]]*ta pidetään joskus filippiinienkiipijän alalajina ja joskus omana lajinaan.

## Lähteet
Ammunnan Euroopan-mestaruuskilpailut 2007 - 10 m liikkuvamaali, sekajuoksut, tytöt

**10 m liikkuvanmaalin, sekajuoksuissa** tytöt ampuvat 40 laukausta. Joukkuekilpailussa joukkueen muodostavat kolme saman maan kilpailijaa.

Tyttöjen 10 m liikkuvanmaalin, sekajuoksuissa EM-kilpailut 2007 järjestettiin 15. maaliskuuta, Deauvillessä.
## Henkilökohtainen kilpailu

## Joukkue kilpailu

## Lähteet
* Ranskan ampumaurheiluliiton tietokanta
Kookakot

**Kookakot** (Callaeidae, aiemmin Callaeatidae) eli aiemmalta nimeltään **helttavarikset**  on pieni heimo melko pienikokoisia varpuslintuja. Niitä löytyy luonnonvaraisina ainoastaan Uudesta-Seelannista. Kookakot tuntee helposti nokan juuren molemmilla puolilla olevista heltoista. Lintujen pääväri on musta, heltat ovat yleensä punaiset ja erottuvat helposti muusta vartalosta.

Heimoon kuuluu neljä lajia, ja kolme sukua.

Näistä neljästä lajista, huia on kuollut sukupuuttoon 1900-luvun alussa, ja elossa olevia lajeja on jäljellä enää kolme. Oranssihelttakookako on luokiteltu äärimmäisen uhanalaiseksi  ja tiiki on luokiteltu silmälläpidettäväksi.

## Lajit
### [[Kookakot (suku)|Kookakot]] ''Callaeas''
* Kookako (*Callaeas wilsoni*)
* Oranssihelttakookako (*Callaeas cinereus*)

### Lajit, joilla on oma sukunsa
* Tiiki (*Philesturnus carunculatus*)
* Huia (*Heteralocha acutirostris* †)

## Lähteet

## Aiheesta muualla
*ITIS: Callaeatidae
Eva Barda

**Eva Barda** (s. 2. marraskuuta 1990 Kalifornia, Yhdysvallat) on kalifornialainen näyttelijä joka on esiintynyt useissa elokuvissa. Hän näytteli vuonna 2004 televisiosarjassa *[[The Blue Light (televisiosarja)| The Blue Light]]*. Samana vuonna tapahtui myös tytön ensiesiintyminen.

## Filmografia

*The Blue Light (2004) (TV) – Jess
*Stop That Cycle (2004) – Juniors Friend
*Erica 1988 (2004) – Deanna/Erica's Sister
*Ascension (2004) – Annie
*Erosion (2005) – Coffee Shop Patron
*Lovin'n Scoopful (2005) – Rachel

## Aiheesta muualla

*
Timo Linnus

**Timo Linnus** (18. maaliskuuta 1962 – 27. joulukuuta 2007) oli suomalainen muusikko ja taksiautoilija. Linnus aloitti harmonikan soiton kuusivuotiaana, ja lähes 20 vuotta kestäneellä muusikon urallaan hän ehti säestää Pasi Kaunistoa, Rainer Frimania, Marita Taavitsaista ja lukuisia muita Suomen eturivin iskelmälaulajia. Vuoden 1993 Syksyn sävel -voittaja Pelimannet ja Linnus tekivät menestyksekästä yhteistyötä, joka palkittiin kultalevyllä. Linnus oli vuonna 1972 perustetun Nokian miniharmonikkojen perustajajäsen ja johtaja. Aktiivikeikkailun jälkeen Linnus ajoi taksia, kunnes kuoli sydänkohtaukseen kotonaan Nokialla 27. joulukuuta 2007.

Linnus haudattiin Nokian hautausmaalle tammikuussa 2008.

## Lähteet

## Aiheesta muualla
* Timo Linnus Discogs-tietokannassa
*
Travelling Without Moving

**Travelling Without Moving** on Jamiroquain kolmas studioalbumi. Se julkaistiin vuonna 1996. Albumi sisältää hittisinglen "Virtual Insanity", ja siinä on enemmän instrumentaalikappaleita kuin yhtyeen aikaisemmilla albumeilla. Albumiin on vaikuttanut elektroninen musiikki, johon on sekoittunut acid jazz. 

Albumin kannessa on Ferrari-tyyppinen logo, joka kertoo laulaja Jay Kayn suuresta rakkaudesta urheiluautoja kohtaan, ja kappaleen "Travelling Without Moving" taustalla kuuluu moottorin ääniä.

*Travelling Without Moving* on myynyt noin 11,5 miljoonaa kopiota maailmanlaajuisesti, mikä tekee siitä kaikkien aikojen parhaiten myyneen funkalbumin. "Virtual Insanityn" musiikkivideota esitettiin paljon, ja yhtye voitti kappaleella Grammy-palkinnon ja neljä MTV Awards -palkintoa. Albumi on myynyt Britanniassa kolminkertaista platinaa ja platinaa Yhdysvalloissa.

## Kappaleet

# "Virtual Insanity" – 5:40 
# "Cosmic Girl" – 4:03
# "Use the Force" – 4:00
# "Everyday" – 4:28
# "Alright" – 4:25
# "High Times" – 5:58
# "Drifting Along" – 4:06
# "Didjerama" (instrumental) – 3:50
# "Didjital Vibrations" (instrumental) – 5:49
# "Travelling Without Moving" – 3:40
# "You Are My Love" – 3:55
# "Spend a Lifetime" – 4:14
Luettelo Yhdysvaltain avoimen tennisturnauksen miesten kaksinpelin voittajista

Yhdysvaltain avoin tennisturnaus on vuosittain järjestettävä tennisturnaus, joka pelataan kovapohjaisilla ulkokentillä USTA Billie Jean King National Tennis Centerissä, Flushing Meadows–Corona Parkissa, New Yorkissa, Yhdysvalloissa.

## Voittajat
 
* haastekierrosta ei pelattu
+ haastekierrosjärjestelmästä luovuttiin

## Katso myös
* Luettelo tenniksen miesten kaksinpelin Grand Slam -voittajista

## Lähteet
*
Filip Meirhaeghe

**Filip Meirhaeghe** (s. 5. maaliskuuta 1971 Gent) on belgialainen pyöräilijä. Hän kilpailee pääasiassa maastopyöräilyssä, mutta on osallistunut myös cyclo-cross- ja maantiekilpailuihin. Hän voitti olympiahopeaa maastopyöräilyssä vuoden 2000 kesäolympialaisissa Sydneyssä. Lisäksi hän on voittanut 4 mitalia maastopyöräilyn maailmanmestaruuskilpailuissa. 

## Doping
9. heinäkuuta 2004, Ateenan olympialaisten alla, Meirhaeghe myönsi käyttäneensä EPO-hormonia. Hän antoi positiivisen dopingnäytteen maailmancupin osakilpailussa Mont Saint Annessa, Kanadassa ja toisin kuin useimmat pyöräilijät, hän ei kiistänyt näytteen oikeellisuutta. Lehdistötilaisuudessa hän myönsi käyttäneensä EPOa, koska halusi voittaa kultaa olympialaisissa. Samalla hän ilmoitti lopettavaansa uransa. Meirhaeghe kirjoitti omaelämäkerrallisen kirjan *Positief*, jossa hän kuvaa elämäänsä urheilijana ja dopingin käyttöön johtaneita syitä.

## Uran jatko
Meirhaeghe sai kilpailukiellon, joka päättyi 14. tammikuuta 2006. 1. tammikuuta 2006 hän ilmoitti jatkavansa kilpailemista ja allekirjoitti kolmivuotisen sopimuksen maantiepyöräilytalli Landbouwkrediet-Colnagon kanssa ja Versluys-Landbouwkrediet-Sportstech -tallin kanssa maastopyöräilyssä. Hän lopetti uransa 2009. Viimeisinä kilpailuvuosinaan hän ajoi Specializedin valmistamalla pyörällä.

## Lähteet
*Profiili Cycling Archives -sivustolla
Kivi-kynttilälyhty

**Kivi-kynttilälyhty** on Heikki Orvolan vuonna 1988 Iittala Oy:lle suunnittelema lasiesine. Kivi-lyhty on lähes sylinterin muotoinen, tosin se kapenee hieman ylhäältä alas. Tuotetta on valmistettu lukuisina väriversioina. Sinisen, punaisen, keltaisen ja vihreän eri sävyjen lisäksi on kehitetty muun muassa kirkas ja mattavalkoinen versio. Lyhtyä on valmistettu sekä 60 millimetrin että 80 millimetrin korkuisina versioina, joista 80-milliset poistuivat tuotannosta vuonna 2014.

Kivi-kynttilälyhty on Mariskoolin ohella toinen tunnettu Iittalan ja Marimekon yhteistuote. Sen värivaihtoehdot on sovitettu molempien yritysten tuotteiden väriskaalaan.

## Mittoja

## Lähteet
* Kivi . Store.iittala.fi
* Poistuneet tuotteet. Iittala.fi
Alta pois

**Alta pois** on Frederikin vuonna 1981 julkaisema albumi. Albumilla on hänen Euroviisu-hittinsä ”Titanic”, ”Stenka Rasin” sekä ”Tyttö kuin tiikeri”. Albumia myytiin noin 25&nbsp;000 kappaletta, mikä toi Frederikille hänen kolmannen kultalevynsä.
## Kappaleet
;A-puoli
# 
# 
# 
# 
# 
# 
;B-puoli
# 
# 
# 
# 
# 
# 

## Aiheesta muualla
* ''Alta pois'' discogs.com -sivustolla
Bringing It All Back Home

**Bringing It All Back Home** on maaliskuussa 1965 julkaistu Bob Dylanin viides studioalbumi. Albumi on jaettu akustiseen ja elektroniseen puoleen. Alkuperäisen LP-levyn A-puolella soitetaan rock and rollia sähkökitaroilla, kun taas B-puolella on rauhallisia, akustisia kappaleita.  

Albumin on sanottu synnyttäneen folkrockin. Sitä on myös luonnehdittu yhdeksi Dylanin uran parhaista albumeista.

Albumi nousi 6. sijalle Billboardin popalbumilistalla ollen Dylanin ensimmäinen albumi kymmenen parhaan joukossa. Vielä suurempi menestys albumi oli Britanniassa, jossa se nousi listaykköseksi. Lisäksi singlestä ”Subterranean Homesick Blues” tuli Dylanin ensimmäinen single, joka pääsi listoille Yhdysvalloissa. Se sijoittui 39. sijalle.

## Kappaleet
Kaikki kappaleet säveltänyt ja sanoittanut Bob Dylan.

**A-puoli**
#
#
#
#
#
#
#
**B-puoli**
#
#
#
#

## Tekijät
* Bob Dylan – kitara, huuliharppu, kosketinsoittimet, laulu
* John Hammond Jr – kitara
* John Sebastian – bassokitara
* Kenny Rankin – kitara
* Bobby Gregg – rummut
* John Boone – bassokitara
* Al Gorgoni – kitara
* Paul Griffin – piano, kosketinsoittimet
* Bruce Langhorne – kitara
* Bill Lee – bassokitara
* Joseph Macho Jr. – bassokitara
* Frank Owens – piano
* Tom Wilson – tuottaja
* Daniel Kramer – valokuvaus

## Lähteet